Il-Brigadier Ġeneral Eric Harvent, ta' nazzjonalità Belġjana, inħatar bħala l- kmandant il-ġdid tal-missjoni ta' taħriġ tal-UE fil-Mali (EUTM Mali). Huwa ser jibda l-mandat tiegħu fit-3 ta' Lulju 2016. Ser jieħu post il-Brigadier Ġeneral Werner Albl, li okkupa l-kariga minn Diċembru 2015. Il-missjoni EUTM Mali tassisti fir-rikostruzzjoni ta' forzi armati tal-Mali effettivi u responsabbli , li kapaċi jiżguraw is- sigurtà fit-tul tal-Mali u, taħt il-kontroll tal-awtoritajiet ċivili, jistabbilixxu mill-ġdid l- integrità territorjali tal-pajjiż . Għal dan l-għan, EUTM Mali tipprovdi taħriġ għall-unitajiet tal-forzi armati tal-Mali u tiżviluppa kapaċità ta' taħriġ awtonoma. Il-missjoni tipprovdi wkoll konsulenza lill-awtoritajiet tal-Mali fir-riforma tal-armata. Il-missjoni tnediet fit-18 ta' Frar 2013. Il-mandat tagħha ġie estiż reċentement sat-18 ta' Mejju 2018. Hija għandha l-kwartieri ġenerali tagħha f'Bamako, il-Mali. Din il-missjoni hija parti mill- approċċ komprensiv tal-UE għas-sigurtà u l-iżvilupp fir-reġjun tas-Saħel . Hemm żewġ missjonijiet oħra tal-PSDK fir-reġjun: EUCAP Sahel Mali, li tassisti lill-istat tal-Mali biex jiżgura l-ordni kostituzzjonali u demokratiku, biex jistabbilixxi l-kondizzjonijiet ta' paċi dejjiema u biex iżomm l-awtorità tiegħu fit-territorju kollu, u EUCAP Sahel Niger, li tappoġġa l-ġlieda kontra l-kriminalità organizzata u t-terroriżmu fin-Niġer. CV ta' Eric HARVENT Din ir-riżorsa bħalissa hi disponibbli biss bil-lingwa jew il-lingwi li ġejjin: